Padomju džinsi

"Padomju džinsi" ir 2024. gada Latvijas daudzsēriju mākslas filma, kuras režisori ir Juris Kursietis un Staņislavs Tokalovs. Sižets vēsta par Renāru (Kārlis Arnolds Avots), kvēlu rokenrola fanu, kas laikā, kad visā PSRS ir izvērsta pati sīvākā propaganda pret rietumu kultūru, nokļūst kādā Latvijas psihiatriskajā slimnīcā un izveido veiksmīgu pagrīdes džinsu ražotni. Seriālam plānots izdot otro sezonu.

 Izlaišana un izrādīšana 
Seriāla pirmizrāde notika 2024. gada 1. martā un sērijas tika izrādītas gan kino teātros, gan Go3 straumēšanas platformā. 

Starptautiski seriāls tiek izplatīts ar nosaukumu Soviet Jeans. Seriāls tiks izrādīts Ziemeļamerikā, Apvienotajā Karalistē un Īrijā, straumēšanas platformā Walter Presents. To ir iegādājies ASV televīzijas kanāls HBO, lai rādītu Centrālās un Austrumeiropas valstīs, platforma Arte – Vācijā un Francijā, bet Filmin – Spānijā un Portugālē.

 Sezonas 
SezonaSērijasOriģinālā pārraideSezonas sākumsSezonas beigas18

 Apbalvojumi 
Seriālu nominēja Lielā Kristapa balvai 12 kategorijās, no kurām balvu ieguva kategorijās "Labākā daudzsēriju filma", "Labākais aktieris galvenajā lomā" un "Labākais scenārijs".

Seriāls iekļauts Berlīnes Starptautiskā kinofestivāla programmā "Berlīnes seriālu tirgus atlase 2024", un izvēlēts kā viens no 12 dalībniekiem Eiropas lielākā seriālu festivāla Series Mania sekcijā International Panorama.

 Lomās 
Lomas atveido:

 Kārlis Arnolds Avots — Renārs, šuvējs Dailes teātrī
 Āmu Milonofa (Aamu Milonoff) — Tīna, somu režisore, kas atbraukusi uz Rīgu Dailes teātrī iestudēt "Hamletu", Tīnā iemīlas Renārs
 Igors Šelegovskis — VDK aģents Māris Trekteris
 Andris Keišs — slimnīcas ārsts Emīls Strautmanis
 Gints Grāvelis — Apolinārijs jeb Kruks, kontrabandists
 Dainis Gaidelis — Guntis, šūšanas darbnīcas vadītājs
 Ivars Krasts — Vilis, slimnīcas pacients
 Gundars Āboliņš — profesors, slimnīcas pacients
 Jevgēnijs Isajevs — maniaks, slimnīcas pacients
 Jānis Jarāns — Fišers, slimnīcas pacients
 Nikolajs Šestaks — Bebels, slimnīcas pacients
 Valentīns Novopoļskis — slimnīcas ārsts Fjodorovs
 Gatis Gāga — Augusts
 Indra Briķe — Renāra vecmāmiņa
 Juris Bartkevičs — Kaņepe
 Matīss Ozols — slimnīcas pacients
 Jānis Skutelis — vietējais LKP sekretārs Kulda
 Jurijs Djakonovs — Edgars, Renāra kolēģis
 Baiba Broka — Anete Strautmane, ārsta sieva
 Juris Lisners — VDK virsnieks Bērziņš

 Atsauces 

 Ārējās saites 

Kategorija:2024. gada Latvijas filmas
Kategorija:Filmas latviešu valodā
Kategorija:Go3 oriģinālsaturs